Tryggingarfjárhæð brunatryggingarinnar miðast við brunabótamat húseignar eins og það er skráð hjá fasteignaskrá . Ef þú telur að matið á húseign sé ekki rétt , til dæmis vegna verulegra endurbóta eða viðbyggingar frá því að eignin var metin síðast , getur þú pantað endurmat hjá fasteignaskrá . Ef um er að ræða hús í smíðum fer tryggingarfjárhæðin eftir samkomulagi tryggingartaka og Sjóvá . Ef þú telur að brunabótamat sýni ekki rétt verðmæti húseignarinnar er hægt að sækja um viðbótarbrunatryggingu . Það er skilyrði bótaréttar að tryggingarfjárhæð lögboðnu brunatryggingar húseignarinnar nægi ekki til að bæta sannanlegt brunatjón . Ef þú vilt tryggja fasteignina fyrir öðrum skemmdum en bruna þarftu að kaupa fasteignatryggingu . Við ráðleggjum öllum að kaupa slíka tryggingu því mikil verðmæti geta legið í innbúi fólks og það getur verið mikið fjárhagslegt áfall verði innbúið fyrir tjóni . Mikilvæg vernd felst í Frítímaslysatryggingu sem fylgir Fjölskylduvernd 2 og 3 .